Lagwagon

**Lagwagon** é unha banda estadounidense de punk rock procedente de Goleta, ás aforas de Santa Barbara, California. O seu nome procede da vella furgoneta de xira do grupo, que pode verse na contraportada do seu álbum *Trashed*. A banda leva editados 7 álbums de estudio, un EP, un álbum ao vivo e un recompilatorio con baras-b e demos a través do selo Fat Wreck Chords.

## Historia 
A banda fundouse no ano 1990 co nome Section 8 e despois de asinar co selo de Fat Mike Fat Wreck Chords, Lagwagon editou o seu álbum de estrea, *Duh*, en 1992. Dous anos despois, o grupo editou *Trashed*, o seu segundo disco con Fat Wreck Chords, que resultou ser un grande éxito, levando á produción dun vídeo para o tema "Island of Shame". Durante ese tempo un feixe de bandas de punk, como Green Day, The Offspring e Rancid, conseguiran chegar ao gran público e a Lagwagon chegáronlle ofertas de grandes discográficas que rexeitou.

*Hoss*, o terceiro álbum da banda, foi editado o 21 de novembro de 1995. Despois do lanzamento e dunha extensiva xita por Europa, Australia e o Xapón, o guitarrista Shawn Dewey e o batería Derrick Plourde deixarían a banda, sendo substituídos por Ken Stringfellow (da banda The Posies) na guitarra e por Dave Raun (de RKL) na batería. Ken estaría pouco tempo en Lagwagon, e Dave pasaría a formar parte do grupo. Shawn Dewey tocou no proxecto paralelo Buckwild, que editaría dous álbums a través de Lobster Records, *Beat Me Silly* e *Full Metal Overdrive*, e realizaria dúas xiras europeas con Good Riddance e Ten Foot Pole.

Despois de dous álbums máis, *Double Plaidinum* e ''Let's Talk About Feelings*, a banda entrou en hiato indefinido no ano 2000, debido a que os seus membros estaban traballando en proxectos paralelos. Lagwagon rexurdiu no 2002, e editou o seu sexto álbum de estudio, *Blaze*, o ano seguinte. No 2004 o seu líder Joey Cape lanzou un álbum compartido co vocalista de No Use for a Name Tony Sly, interpretando versións acústicas de temas de ambalasduas bandas. O 1 de novembro do 2005 Lagwagon publicou *Resolve*, que é unha homenaxe á vida de Derrick Plourde, o batería orixinal de Lagwagon e Bad Astronaut.

No ano 2008 Lagwagon lanzou un EP titulado *I Think My Older Brother Used to Listen to Lagwagon*. A pesar de que inicialmente se publicaron noticias de que a banda podería comezar a gravar o seu seguinte traballo no ano 2009, Lagwagon entrou en hiato novamente, debido a que Cape iniciou unha carreira en solitario, editando *Bridge* no 2008 e *Doesn't Play Well with Others* no 2010.

En xaneiro do 2010 Joey Cape anunciou durante unha entrevista coa revista *Canada's Exclaim!* que Jesse Buglione deixara Lagwagon, despois de estar na banda dende a súa fundación en 1990. Porén, Cape desmentiu os rumores sobre a disolución do grupo. Mentres que non estaba seguro sobre si Lagwagon lanzaría un novo disco ou comezaría outra gran xira, amosouse aberto a realizar concertos e gravar temas de Lagwagon esporadicamente. Posteriormente Jesse Buglione confirmou a súa saída nunha mensaxe no foro oficial da banda.

Lagwagon xirou por Europa con No Use for a Name no verán do 2010. Dentro desta xira fixeron escala no Resurrection Fest de Viveiro, onde tocaron o día 31 de xullo. Nunha entrevista a Joey Cape, este revelou que o novo baixista do grupo é Joe Raposo, ex-membro de RKL.

## Discografía 
### Álbums de estudio 
### EPs 
* *Tragic Vision b/w Angry Days* - 1992 (Fat Wreck Chords)
* *Brown Eyed Girl'' - 1994 (Hard Records) Sinxelo compartido con Jughead's Revenge
* *A Feedbag of Truckstop Poetry* - 2000 (Fat Wreck Chords)
* *I Think My Older Brother Used to Listen to Lagwagon* - 2008 (Fat Wreck Chords)

## Véxase tamén 
### Ligazóns externas 
* Páxina oficial